థర్డ్ మిల్ ఇన్స్టిట్యూట్
సేవక గుర్తింపు
"ఈలాగున క్రీస్తు సేవకులమనియు, దేవుని మర్మముల విషయములో గృహనిర్వాహకులమనియు ప్రతిమనుష్యుడు మమ్మును భావింపవలెను. మరియు గృహనిర్వాహకులలో ప్రతివాడును నమ్మకమైనవాడైయుండుట అవశ్యము"
1 కొరింథీ. 4:1-2
గృహ నిర్వాహణ బైబిల్ లో అత్యంత ప్రాముఖ్యమైన అంశములలో ఒకటి, మరియు దీనిని గురించి కొన్ని వేల వాక్యభాగములు ఉన్నాయి. గృహ నిర్వాహణ అను బైబిల్ సిద్ధాంతం దేవునితో ఒక మనుష్యుని సంబంధమును నిర్వచిస్తుంది. ఇది దేవుని యజమానిగా, మనుష్యుని నిర్వాహకునిగా గుర్తిస్తుంది. మన జీవితంలోని ప్రతి కోణమును నిర్వహించుటకు దేవుడు మనుష్యుని తన తోటి పనివానిగా లేక గృహ నిర్వాహకునిగా చేస్తాడు. మనుష్యుడు భూమి మీద నడచిన దినము నుండే ఆయన సృష్టికి నిర్వాహకులుగా దేవుడు మనకు బాధ్యత ఇచ్చియున్నాడు. ఈ గుర్తింపులో, దైవికమైన గృహ నిర్వాహకునిగా ఎలా ఉండాలో మనం చూస్తాము. మనం అనేక విషయములలో మంచి గృహనిర్వాహకులుగా ఉండు బాధ్యతను కలిగియున్నాము - మన సమయం, మన తలాంతులు, మన నిధులు, దేవుని మందిరముగా మన శరీరములు, మన మంద, మన ధనము. దేవుని రాజ్యమంతటిని నిర్వహించు బాధ్యత మనకు ఉన్నది.
గుర్తింపులోని విషయములు:
బైబిలానుసారమైన గృహనిర్వాహణ – గృహనిర్వాహణను గురించి బైబిల్ మనకు ఏమి బోధిస్తుంది?
మన గృహనిర్వాహణను పరిశీలించుట – మనం మరింత నమ్మకమైన గృహనిర్వాహకులుగా ఉండుటకు దేవుడు మనలను ఎందుకు పిలుస్తున్నాడు?
సంస్కృతి మరియు గృహ నిర్వాహణ – స్థానిక సంస్కృతి బైబిల్ గృహనిర్వాహణతో ఎలా వివాదములో ఉంటుంది మరియు మనం ఆ ఖాళీని ఎలా పూరించగలము?
చర్చాంశములు:
గృహ నిర్వాహణ మీద లేఖనములను మీరు అధ్యయనం చేసిన దానిలో నుండి, నిర్వాహణ చేయమని దేవుడు మనలను పిలచు పలు విషయములను చర్చిచండి. ఆయన రాజ్యములో ఆయన ఆధీనములో సంరక్షించుటకు దేవుడు తన స్వరూపమునకు ఇచ్చు విషయములన్నిటి పేర్లు చెప్పండి.
గృహ నిర్వాహణ మీద లేఖనమును మీరు అధ్యయనం చేయుట నుండి మనం నిర్వాహణ చేయాలని దేవుడు ఆశించు ఏదైనా క్రొత్త విషయమును చర్చించండి. ఈ బాధ్యత గురించి మీరు ఏమి భావిస్తారు?
మత్తయి 25:17ను చదవండి. మీరు చక్కగా నిర్వాహణ చేయుట వలన అదనపు బాధ్యత పొందిన ఒక విషయమును గురించి ఆలోచన చేయండి. సరిగా నిర్వాహణ చేయకుండా భయము మిమ్మును ఆటంకపరచిన ఒక విషయమును గురించి ఆలోచించండి. ఉపమానములో తలాంతులు పొందిన ముగ్గురు వ్యక్తులలో ఒకరితో మీరు పోల్చుకున్న ఒక జీవిత అనుభవమును మరియు ఉపమానమును చర్చించండి.
గృహనిర్వాహకులు నిందారహితులుగా ఉండాలని తీతుకు 1:7 పిలుపునిస్తుంది. వ్యక్తిగత స్వభావం గృహనిర్వాహణతో ఎలాంటి సంబంధం కలిగియున్నదో చర్చించండి.
మీరు మరి ఎక్కువ నమ్మకమైన గృహ నిర్వాహకునిగా ఉండునట్లు దేవుడు ఏ విషయములో మీకు పిలుపునిస్తున్నాడో మీ సమూహముతో చర్చించండి. మరి ఉత్తమమైన గృహ నిర్వాహకునిగా ఉండు మీ ప్రయాణంలో ఇతర సమూహ సభ్యులు మీకెలా సహాయం చేయగలరు?
మనం మన దశమభాగముల విషయంలో నమ్మకముగా ఉన్నప్పుడు దేవుని నమ్మకత్వమును గురించి మలాకీ 3:10 మాట్లాడుతుంది. ఈ వచనమునకు అనుసంధానంగా దశమభాగములతో మీ అనుభవమును చర్చించండి.
మనం ఒక పనిని ఆరంభించుటకు ముందు దానిని పూర్తి చేయుటకు మన యొద్ద వనరులు ఉన్నాయో లేదో చూచుకోవాలని లూకా 14:28 మనకు బోధిస్తుంది. ఈ నియమము అనుసరించబడుట వలన సాఫల్యత దొరుకుటను, దానిని అనుసరించనప్పుడు విఫలమగుటను మీరెక్కడ చూశారు.
మన శరీరముల నిర్వాహణను గురించి 1 కొరింథీ. 6:20 మాట్లాడుతుంది. మనం చేయవలసిన విషయములు మరియు చేయకూడని విషయములు రెంటిలో మన శరీరములను మనం నిర్వహించాలని దేవుడు కోరు కొన్ని మార్గములను చర్చించండి.
సమస్తము దేవుని నుండి కలుగుతాయని 1 దిన. 29:11-12 మాట్లాడుతుంది. మీరు కొన్నిసార్లు దేవుని శక్తి ద్వారాగాక మీ శక్తి ద్వారా పనులను చేయుటకు ప్రయత్నించు మీ జీవితములోని పరిస్థితులను చర్చించండి.
లేవీయకాండము 23:2 విశ్రాంతి దినమును గురించి మాట్లాడుతుంది. విశ్రాంతి దినమును గురించిన బైబిల్ బోధనలు విశ్రాంతి దినముతో ఎలా సంబంధం కలిగియున్నవో చర్చించండి.
మనం ఇద్దరు యజమానులకు దాసులముగా ఉండలేమని మత్తయి 6:24 బోధిస్తుంది. సంస్కృతి మరియు గృహ నిర్వాహణను అధ్యయనం చేయుటలో, విశ్వాసులు ఇద్దరు యజమానుల మధ్య తికమకపడుటను మీరు ఏ సందర్భములో చూస్తారు? విశ్వాసులు కేవలం దేవుని మాత్రమే సేవించునట్లు దీనికి మనం ఎలా జవాబు ఇవ్వగలము?
కార్యము చేయుటకు పిలుపు:
1. బైబిలులో గృహ నిర్వాహణను గురించిన పది వాక్యభాగములను కనుగొనండి. ఈ వాక్యభాగములు గృహ నిర్వాహణలో పలు విషయములను ప్రతిబింబించాలి, ఉదాహరణకు మన శరీరములను నిర్వహించుట, ధన నిర్వాహణ, మన మంద నిర్వాహణ, మన కుటుంబ నిర్వాహణ, మరియు దేవుని రాజ్య నిర్వాహణ. మీరు కనుగొన్న వాక్యభాగములను వ్రాసి, ఆ వాక్యభాగములను ధ్యానించండి.
1. మీరు మరి ఉత్తమమైన నిర్వాహకునిగా ఉండుటకు దేవుడు మిమ్మును పిలచుచున్న జీవిత విషయమును కనుగొనుటకు వివేకమును దయచేయమని ప్రార్థించండి. ఈ విషయములో అభివృద్ధి చెందుటకు ఒక ప్రణాళికను రూపొందించండి. దానిని అమలు చేయుటకు ముందు, ఆ ప్రణాళికను అమలు చేసిన ఒక నెల తరువాత ఈ ప్రణాళికను సమీక్షించండి.
1. మీరు బైబిల్ గృహ నిర్వాహణను అధ్యయనం చేయుచుండగా, మీరు స్థానిక సంస్కృతి హితమైన బైబిల్ గృహనిర్వాహణతో సంఘర్షణలో ఉన్న సందర్భమును గుర్తించండి. స్థానిక అలవాట్లు దేవుని ఘనపరచునవిగా లేక, మార్చవలసినవిగా ఉన్న విషయములను ఇతరులకు బోధించుటకు బైబిల్ బోధనలను గుర్తించండి. బోధనా ప్రణాళికను ఒక శిక్షకుడు మరియు/లేక సమూహముతో పంచుకొని, మీ సంఘములో ఉన్న ఇతర సభ్యులకు దానిని బోధించండి.
గుర్తింపు కొరకు అర్హత:
కోర్సులో చర్చించిన అంశముల వెలుగులో మరియు గుర్తింపు అంశములకు అనుగుణమైన రీతిలో విద్యార్థి ఆచరణలో పెట్టుటకు పిలుపును సరిగా పూర్తి చేసిన పిమ్మట ఫౌండేషన్స్ సర్టిఫికేట్ లో భాగముగా థర్డ్ మిల్ ఇన్స్టిట్యూట్ ఈ గుర్తింపును అందించాలి.

